На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на седници одржаној 16. децембра 2021. године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „BALKAN G.S. CHANCE“ ДОО БЕОГРАД**

**Члан 1.**

Овом одлуком о уређивању грађевинског земљишта предвиђа се извођење радова на реконструкцији улица у насељеном месту Златибор, који би се финансирали средствима инвеститора Привредног друштва „Balkan G.S. Chance“ д.о.о. из Београда, ул. Марка Орешковића 50, мат.бр. 20888873, ПИБ : 107877607, и то за следеће радове:

- реконструкција улице '' Нарциса'' укупне предрачунске вредности 33.469.369,83 динара , а према предмеру и предрачуну овереном од стране овлашћеног лица;

- реконструкцији улице ''Катунска'' ,укупне предрачунске вредности 15.126.356,50 динара , а према предмеру и предрачуну овереном од стране овлашћеног лица;

**Члан 2.**

Предрачунска вредност радова наведених у члану 1. Одлуке утврђена је на основу достављених и оверених предмера и предрачуна и од стране вештака грађевинске струке и извршене контроле цена за предметне радове, у укупном износу од 48.595.726,33 динара, без припадајућег ПДВ-а.

**Члан 3.**

Инвеститор ће извести радове предвиђене чланом 1. Одлуке и након потврде надлежног надзорног органа извршиће се коначни обрачун који ће бити умањен од утврђеног доприноса за уређивање грађевинског земљишта за изградњу објекта на к.п. број 4577 /442 КО Чајетина .

**Члан 4.**

Овлашћује се Општинска управа да закључи уговор са финансијером у смислу члана 92. Закона о планирању и изградњи, којим ће се регулисати међусобна права и обавезе уговорних страна поводом ове одлуке.

**Члан 5.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број:02-155/2021-01 од 16. децембра 2021. године**

**ПРЕДСЕДНИК**

**Скупштине општине,**

*Арсен Ђурић*